ELŐSZÓ. 
A Magyar Nemzeti Muzeum természetrajzi osztályainak 
folyóiratából, mely «Természetrajzi Füzetek» czim alatt 1877-ben 
indult meg, 1902-ben jelent meg a XXV-ik kötet. 
Midőn a jelen kötettel folyóiratunk új sorozatát új czim 
alatt megindítjuk, hangsúlyozni kívánjuk, hogy a folyóirat iránya, 
czélja és beosztása a megváltozott czim daczára is a régi marad. 
Folyóiratunknak a jövőben is az lesz a legfőbb hivatása, 
hogy a Magyar Nemzeti Muzeum természetrajzi osztályaiban 
őrzött állat-, növény-, ásvány- és őslénytani tárgyaknak tudo¬ 
mányos feldolgozását előmozdítsa és tudományos ismertetésüket 
közvetítse. 
Minthogy a kiadás költségeihez a Magyar Tudományos 
Akadémia szintén hozzájárul, folyóiratunk e hozzájárulás fejében 
az Akadémia mathematikai és természettudományi osztályának 
ülésein előterjesztett természetrajzi dolgozatok egy részének ki¬ 
adását továbbra is elvállalta. 
Oly természetrajzi értekezések, melyek nem a Magyar Nem¬ 
zeti Muzeum vagy a Magyar Tudományos Akadémia köréből 
származnak, ezentúl is csak annyiban fognak kiadásra kerül¬ 
hetni, a mennyiben közlésüket folyóiratunk terjedelme és anyagi 
viszonyai megengedik. 
Budapest, Magyar Nemzeti Muzeum, 
1903 április 30-án. 
Dr. Horváth Géza. 
Annales Musei Nationalis Hungarici. 
1 
